Държавен вестник, бр. 57, 2004 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  57
Чл. 10. При необходимост за доказване, че
ПС съответства на техническите изисквания на
наредбата, производителят предоставя всички
данни или изпитвателни протоколи на изпъл-
нителния директор на ИА “АА”.
Чл. 11. (1) Производителят писмено инфор-
мира изпълнителния директор на ИА “АА” за
всички изменения на типа по отношение на
защитата на пътниците при челен удар.
(2) В случай на изменения на одобрения в
съответствие с тази наредба тип се прилагат
разпоредбите на глава четвърта, раздел I от
Наредба № 60 за одобряване типа на нови мо-
торни превозни средства и техните ремаркета.
Чл. 12. В случаи на изменения по конструк-
цията на ПС и/или на увеличаване на еталонна-
та му маса с повече от 8 %, които биха оказали
влияние на резултатите от изпитванията, се
извършва повторение на изпитването, описано
в приложение № 3.
Чл. 13. Ако измененията засягат вътрешно-
то обзавеждане на ПС и/или масата не е увели-
чена с повече от 8 % и ако броят на предните
седалки е непроменен, се извършва:
1. опростено изпитване съгласно приложе-
ние № 4, и/или
2. частично изпитване, определено от техни-
ческата служба в зависимост от направените
изменения.
Чл. 14. Мерките за осигуряване съответст-
вието на продукцията се предприемат в съот-
ветствие с изискванията на глава четвърта,
раздел II от Наредба № 60 за одобряване типа
на нови моторни превозни средства и техните
ремаркета.
Раздел III
Технически изисквания
Чл. 15. Техническите изисквания към ПС по
отношение защитата на пътниците при челен
удар са дадени в приложение № 5.
Чл. 16. Изпитвателната процедура на ПС по
отношение на защитата на пътниците при че-
лен удар е дадена в приложение № 3.
Чл. 17. Характеристичните критерии на ма-
некена при челен удар са посочени в приложе-
ние № 6.
Чл. 18. Техническите изисквания към де-
формируема преграда са посочени в прило-
жение № 7.
Чл. 19. Техническите изисквания за разпо-
лагане и монтаж на манекени и регулиране на
задържащи системи са посочени в приложе-
ние № 8.
Чл. 20. Техническите изисквания към кон-
тролно-измервателната апаратура и техниката
на измерване по време на изпитването са посо-
чени в приложение № 9.
Чл. 21. Изпитвателната процедура за изпит-
ване устойчивост на удар на крака и стъпалото
на манекена е посочена в приложение № 10.
Чл. 22. Изпитвателната процедура с изпит-
вателна количка е посочена в приложение № 4.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “Защитна система” са вътрешнокомплек-
туващи детайли и приспособления, предназна-
чени да задържат пътниците и да допринесат за
обезпечаване изпълнението на изискванията в
приложение № 5.
2. “Тип защитна система” е категория защит-
ни приспособления, които не се различават по:
—технология,
—геометрия,
—съставни материали.
3. “Широчина на превозно средство” е раз-
стоянието между две равнини, успоредни на над-
лъжната средна равнина и допиращи ПС от двете
външни страни , като се изключват огледалата
за задно виждане, габаритните светлини, инди-
каторите за налягане в гумите, мигачите, пози-
ционните светлини, калобраните, деформира-
ната част на страничните стени на гумите не-
посредствено над точката на контакт със зем-
ната повърхност.
4. “Припокриване” е процентът на широчи-
ната на ПС директно на една линия с лицевата
страна на преградата.
5. “Деформируема лицева страна на прегра-
дата” е смачкваща се при удар част, монтирана
на предната страна на твърд блок.
6. “Тип превозно средство” са ПС от дадена
категория, които не се различават по:
а) дължината и широчината на ПС дотолко-
ва, доколкото те имат негативен ефект върху
резултатите от изпитването на удар съгласно
наредбата;
б) конструкцията, размерите, облицовката
и материалите на частта на ПС пред напречна-
та равнина през точката “R” на седалката на
водача дотолкова, доколкото те имат негати-
вен ефект върху резултатите на ударното из-
питване съгласно наредбата;
в) облицовката и вътрешните размери на
пътническото отделение и типа на защитната
система дотолкова, доколкото те имат негати-
вен ефект върху резултатите на ударното из-
питване съгласно наредбата;
г) местоположението (предно, задно или
централно) и разположението (напречно или
надлъжно) на двигателя;
д) маса на ненатовареното ПС дотолкова,
доколкото тя има негативен ефект върху ре-
зултатите от ударното изпитване съгласно на-
редбата;
е) приспособленията или компонентите,
монтирани по поръчка от производителя до-
толкова, доколкото те имат негативен ефект
върху резултатите от ударното изпитване съг-
ласно наредбата.